ประกาศคณะกรรมการกองทุนเงินให้กู้ยืมเพื่อการศึกษา เรื่อง การมอบอำนาจการดำเนินงานเกี่ยวกับทุนการศึกษาแบบต้องใช้คืน (ฉบับที่ 2)

ประกาศคณะกรรมการกองทุนเงินให้กู้ยืมเพื่อการศึกษา
ประกาศคณะกรรมการกองทุนเงินให้กู้ยืมเพื่อการศึกษา
เรื่อง
การมอบอำนาจการดำเนินงานเกี่ยวกับทุนการศึกษาแบบต้องใช้คืน
(ฉบับที่ ๒)[๑]
 

ตามที่คณะกรรมการกองทุนเพื่อการศึกษาได้มอบอำนาจให้กองทุนเงินให้กู้ยืมเพื่อการศึกษา
(กยศ.) ดำเนินการตามระเบียบกระทรวงการคลังว่าด้วยการบริหารกองทุนเพื่อการศึกษา
พ.ศ. ๒๕๔๙ และที่แก้ไขเพิ่มเติมตามหนังสือมอบอำนาจลงวันที่ ๑๖ มิถุนายน ๒๕๕๑
โดยให้สามารถมอบอำนาจช่วงได้ด้วย นั้น

กองทุนเงินให้กู้ยืมเพื่อการศึกษาจึงมอบอำนาจช่วงให้บุคคล
ซึ่งเป็นผู้บริหารสถานศึกษาของรัฐหรือสถาบันการศึกษาของหน่วยงานอื่นของรัฐ
หรือผู้รับใบอนุญาตตามกฎหมายว่าด้วยโรงเรียนเอกชนหรืออธิการบดีของสถาบันอุดมศึกษาหรือรองอธิการบดี
มีอำนาจกระทำการแทนในกิจการ ดังต่อไปนี้

ข้อ ๑
พิจารณาคุณสมบัตินิสิตหรือนักศึกษา
อนุมัติและยกเลิกการให้ทุนการศึกษาแบบต้องใช้คืนและลงนามในสัญญากู้ยืมเงิน
สัญญาค้ำประกัน และหนังสือให้ความยินยอม
กองทุนเงินกู้ยืมเพื่อการศึกษาที่ผูกกับรายได้ในอนาคต
ให้เป็นไปตามระเบียบกระทรวงการคลังว่าด้วยการบริหารกองทุนเพื่อการศึกษา พ.ศ. ๒๕๔๙
และที่แก้ไขเพิ่มเติม หลักเกณฑ์ ระเบียบ ข้อบังคับ และประกาศที่คณะกรรมการกองทุนเพื่อการศึกษากำหนด

ข้อ ๒
การใดที่ผู้รับมอบอำนาจได้กระทำภายในขอบเขตของประกาศฉบับนี้แล้ว
ให้มีผลผูกพันเสมือนว่า ผู้มอบอำนาจเป็นผู้ดำเนินการเองทั้งสิ้น

ประกาศนี้ใช้บังคับตั้งแต่บัดนี้เป็นต้นไป


ประกาศ ณ วันที่ ๒๑
กรกฎาคม พ.ศ. ๒๕๕๑
ศุภรัตน์ ควัฒน์กุล
ปลัดกระทรวงการคลัง
ประธานกรรมการกองทุนเงินให้กู้ยืมเพื่อการศึกษา













ปริยานุช/ผู้จัดทำ
๖ พฤษภาคม ๒๕๕๒

ชุติมา/ปรับปรุง
๒๕ พฤษภาคม ๒๕๖๑
























[๑] ราชกิจจานุเบกษา
เล่ม ๑๒๖/ตอนพิเศษ ๖๕ ง/หน้า ๙๘/๑ พฤษภาคม ๒๕๕๒